شخص كان عاشق للإسلام .. حاسس بالله بقلبه ومشاعره لكن مش بعقله .. طلب من الناس تساعده وتديله أدلة يصدقها عقله على وجود الله لأنه تايه ولكن لم يلق غير شتائم من المسلمين وذم .. وواحدة ملحدة أقنعته بكل سهولة بالإلحاد لانها خاطبت عقله وبأسلوب راقي .. فأصبح ملحد الآن كاره جدا للإسلام .. أقوله إيه 😞
ما تقولهوش حاجة.  هو يا جماعة آه إحنا بنجاوب على الأسئلة ، وبنقول للناس اسألوا ، وبننكر على اللي بيشتموا ويعملوا وبنقولهم عندنا الحجج الكافية والموضوع مش كده.  بس دا مش معناه أن إحنا نقبل بالاستعباط على الطرف المقابل.  كل واحد مسئول عن نفسه ، والأدلة العقلية بتتطلب من أماكنها ، مش من الجروبات العامة اللي أغلبها جهلة وأغبياء معًا.  وكل واحد مسئول عن نفسه برضه في أنه يستخدم دماغه ، مش عشان واحد ملحد كتب لك كلمتين تلحد وتكره الإسلام.  أنت المسئول عن نفسك يا أفندم ، والنار مالهاش كبير ، كونك كسلان بقى واقتنعت بكومنت على السوشيال ميديا ، فدا لا يعفيك من المسئولية ، الكسل مش عذر ، والغباء كذلك مش عذر. طلب الحق = مسئوليتك الشخصية ، والناس مش هتنفعك يوم القيامة لو قلت لربنا أصلهم شتموني. ارحموا نفسكم من الكسل المعرفي والسطحية اللي تخلي واحد ينتقل من أقصى اليمين لأقصى اليسار بكومنت على فيس بوك. بس كده!.